Uodegotieji varliagyviai

Urodela Latreille, 1825

Uodegotieji varliagyviai (Caudata) – varliagyvių (Amphibia) klasės būrys.

Liemuo nežymiai pereina į uodegą. Liemens ilgis be uodegos daugiau kaip 3 kartus didesnis už plotį. Kojos trumpos. Akys mažos. Vidurinė ausis redukuota ir nėra būgninės ertmės ir membranos. Dantys smulkūs ir aštrūs, jų yra ne tik ant žandikaulių, bet ir ant gomurikaulio.

Sausumoje nevikrūs, juda lėtai, kūną stumdami į priekį užpakalinėmis kojomis. Plaukia vingiuodami liemenį ir uodegą. Kiaušinių apvaisinimas vidinis: patinas išleidžia į vandenį drebučių pavidalo spermos maišelį (spermatoforą), kuri patelė suima kloakos kraštais ir įsitraukia į kloaką. Kai kurie pusiau gyvavedžiai.


 Gyvųjų varliagyvių sistematika 
Uodegotųjų varliagyvių (Caudata) būryje išskiriami 3 pobūriai. 2021 m. spalio 23 d. duomenimis, pasaulyje egzistuoja 10 šeimų, 68 gentys, 766 rūšys, kurios sudaro 9% visų varliagyvių rūšinės įvairovės.amphibiaweb.org / Species By the Numbers | Mar 10, 2021
 Pobūris: Cryptobranchoidea Dunn, 1922
 Šeima: Cryptobranchidae Fitzinger, 1826 – Slaptažiauniniai;
 Šeima: Hynobiidae Cope, 1859 – Kampadantiniai;
 Pobūris: Salamandroidea Fitzinger, 1826
 Šeima: Ambystomatidae Gray, 1850 – Ambistominiai;
 Šeima: Amphiumidae Gray, 1825 – Amfiuminiai;
 Šeima: Dicamptodontidae Frost et al. 2006
 Šeima: Plethodontidae Gray, 1850 – Beplautės salamandros
 Šeima: Proteidae Gray, 1825 – Protėjai;
 Šeima: Rhyacotritonidae Tihen, 1958 – Upokšninės salamandros;
 Šeima: Salamandridae Goldfuss, 1820 – Tikrosios salamandros;
 Pobūris: Sirenoidea
 Šeima: Sirenidae Gray, 1825 – Sirenėliniai;

 Išmirusių varliagyvių sistematika 
 Šeima: † Batrachosauroididae Auffenberg, 1958 (Salamandroidea pobūris)

 Uodeguotieji varliagyviai Lietuvoje 
Lietuvoje aptinkamos dvi rūšysresearchgate.net / Europos Bendrijos svarbos rūšių monitoringo metodikos. Žinduoliai, žuvys, varliagyviai, ropliai, moliuskai, vabzdžiai ir augalai; Authors: Linas Balciauskas, Kazimieras Baranauskas, Romas Ferenca, Zigmantas Gudžinskas, Albertas Gurskas, Povilas Ivinskis, Vytautas Kesminas, Linas Lozys, Jolanta Rimsaite, Zofija Sinkevičienė, Robertas Staponkus, Andrius Steponėnas, Giedrius Trakimas, Tomas Virbickas | Publisher: Gamtos tyrimų centras ir Valstybinė saugomų teritorijų tarnyba prie Aplinkos ministerijosEditor: Jolanta RimšaitėISBN: 978-9986-443-85-8 | April 2016:
 Paprastasis tritonas (Lissotriton vulgaris)
 Skiauterėtasis tritonas (Triturus cristatus). Rūšis įrašyta į Lietuvos raudonosios knygos 4 (I) kategorijąraudonojiknyga.lt / Skiauterėtasis tritonas.

 Šaltiniai 

 terminai.vlkk.lt / Uodegotieji varliagyviai  (Caudata)

Kategorija:Varliagyviai